**המכללה לביטחון לאומי**

**מחזור מ"ח 2020-2021**

צבא הגנה לישראל
מפקדת המכללות 871
המכללה לביטחון לאומי
טל': 03-7607337
פקס: 03-7607467
6 בדצמבר 2020

**צוות 2**

**הנדון: משוב לסמינר וסיור אירופה**

1. באופן כללי, התוכן העיקרי, כלומר תיאור שלוש הסוגיות המשניות, ממצאי הלמידה וממצאי השטח, ובסופם אינטגרציה של כל תחום – טוב ויעיל, בהיר וממוקד.
2. מצד שני, אופן ההגשה והעומס של שקפי 'אווירה' ונתונים ללא התייחסות, מייצר קושי לקריאה, הבנת הקשרים והשילוב של כל אלה בטקסט באמצעות הפניות הדדיות.
3. שקפי ה'אווירה' מרובים מדי, כמו הבישול והמזון, למשל. זה לא מתאים לדו''ח סיור לימודי- אפשר לייצר עותק חברתי אחר למזכרת, אבל הלימודי מחייב ענייניות וישירות.
4. תת הפרק הדמוגרפי חופף במידה מסוימת את זה הכלכלי- אולי כדאי היה לשלב את הממצאים של שניהם בניתוח אחד, שכן נושאים לא דמוגרפיים ישירים כמו מקומות עבודה, מיסוי, אמון בממשלה וכו' נכונים גם לגבי הסוגייה הכלכלית.
5. כמה התייחסויות פרטניות:
	1. שקפים 3 ו- 4 - לו"ז והרכב צוותים - מיותרים ללא הקשר ללימוד ולתוכן, ולא מוסיפים לקורא מידע חשוב.
	2. שקף 27 למשל - כתוב I. A Sub team summary - הקורא צריך לחפש מה זה...על איזה נושא מדובר? מה זה ה- A?
	3. החלק על יחסים בינ''ל לא מספיק קוהרנטי ומגובש. זה קשור לעובדה ששאלת המשנה הזו התייחסה לשלושה נושאים נפרדים: התהליך הדמוקרטי, יחסים בינלאומיים ושאלת קוסובו. למשל, שקף 28 מדבר על עמדות הממשלה. לאיזה משאלות המשנה של שאלת המשנה הזו הדבר קשור?
	4. שקף 30 – הסיכום - טוב. אבל אז בא שקף 31 והוא קצת מנותק מההקשר ומדובר ב"ניתוח" כפי שכתוב בכותרת - מדוע הניתוח בא אחרי הסיכום?
	5. שקף 33 - שתי הנקודות הראשונות תמוהות למדי:
		1. מדוע לדעתכם ההתחלה היתה מאוחרת ומדוע זה קשור לקורונה? מלכתחילה היה ברור שמסיירים ביוון וסרביה, והתדרוכים ניתנו על פי התכנון המקורי של תכנית הלימודים וההדרגתיות שלה.
		2. ממתי האלוף נותן הנחיות לסיורים באופן שמכתיב לכם את ההכנה ומייצר לכאורה 'איחור'? האלוף מאשר תכניות בהיבט כללי, לאחר גיבוש שאלות מחקר, טעינה ותכנון, כמו בכל אישור תכניות. ההכנה לא תלויה בו. הנחיות אקדמיות על מהותם של סיורים לימודיים וספציפית לסיור אירופה ניתנו במליאה, הנחיות נוספות קיבלתם ממדריך הצוות – כל זה הרבה לפני שהאלוף קיבל לידו את מה שהכנתם, כך שהלקח הזה לא מובן.

**בברכה,**

**פרופ' יוסי בן ארצי**

**הראש האקדמי**